Gruongeluk: Renjaer 'wakker en praat' | Netwerk24
19 Februarie 2020 10:13
Ryan Newman se motor trek deur die lug. Foto: USA Today Sports
Die Nascar-renjaer Ryan Newman. Foto: Getty Images
Newman (42) het voorgeloop toe sy motor kort voor die wenstreep van agter getref is. Hy het beheer daaroor verloor voordat dit teen 'n muur gebots, omgedop, deur die lug geseil en op sy dak geland het en met vonke en vlamme oor die wenstreep geskuur het.
CNN berig Newman se Roush Fenway Racing-span sê in 'n verklaring oor sy toestand hulle sal aanhangers deurlopend op hoogte hou soos nadere besonderhede beskikbaar raak.
"Ryan Newman is steeds in die sorg van die dokters by die Halifax- mediese sentrum in Daytona Beach, Florida. Hy is wakker en praat met sy familie en mediese personeel," lui die verklaring.
"Ryan en sy familie het hul waardering uitgespreek vir die boodskappe van beterskap en mense se besorgdheid van oor die hele land heen. Hulle is dankbaar vir die onwrikbare ondersteuning van die Nascar-gemeenskap en van oral anders."